తెలంగాణలో మహిళా తహసీల్దార్ దారుణహత్య WATCH LIVE TV
125 సీసీ ఇంజిన్‌తో హీరో డ్యుయెట్, మ్యాస్ట్రో ఎడ్జ్
ప్రపంచంలోనే అతిపెద్ద ద్విచక్ర వాహనాల తయారీ కంపెనీగా వెలుగొందుతోన్న హీరో మోటోకార్ప్ లిమిటెడ్.. స్కూటర్ మార్కెట్‌లో మాత్రం వెనకబడిపోయింది.
TNN | Updated:
Feb 7, 2018, 01:31PM IST
ప్రపంచంలోనే అతిపెద్ద ద్విచక్ర వాహనాల తయారీ కంపెనీగా వెలుగొందుతోన్న హీరో మోటోకార్ప్ లిమిటెడ్.. స్కూటర్ మార్కెట్&zwnj;లో మాత్రం వెనకబడిపోయింది. హోండా యాక్టివా, టీవీఎస్ జూపిటర్ దెబ్బకు భారత మార్కెట్&zwnj;లో హీరో స్కూటర్ల హవా నడవలేదు. దీంతో ఎలాగైనా స్కూటర్ విభాగంలో రాణించాలని డ్యుయెట్, మ్యాస్ట్రో ఎడ్జ్ 125 మోడళ్లను తీసుకొచ్చింది. ఈ మేరకు న్యూ ఢిల్లీలో జరుగుతోన్న ఆటో ఎక్స్&zwnj;పో 2018లో డ్యుయెట్ 125, మ్యాస్ట్రో 125 స్కూటర్లను విడుదల చేసింది. దీంతో 125 సీసీ ప్రీమియం స్కూటర్ విభాగంలోకి హీరో అడుగుపెట్టినట్లయింది.
ప్రస్తుతం అందుబాటులో ఉన్న 110సీసీ డ్యుయెట్, మ్యాస్ట్రో ఎడ్జ్ మోడళ్లను కాస్త మార్చి కొత్తగా, ప్రీమియం లుక్&zwnj;లో హీరో అందిస్తోంది. పాత 110సీసీ హీరో డ్యుయెట్&zwnj;తో పోలిస్తే కొత్త డ్యుయెట్ 125 ఫ్రంట్ లుక్ పూర్తిగా మారిపోయింది. డ్యుయెట్ 125కి క్రోమ్ గార్నిషింగ్ ఆకర్షణగా నిలుస్తోంది. దీనికి తోడు బాడీలో కొన్ని స్వల్ప మార్పులు చేశారు. మిగిలినదంతా పాత డ్యుయెట్&zwnj;లో ఉన్నదే. ఈ సరికొత్త డ్యుయెట్ 125.. హోండా యాక్టివా 125, సుజుకి యాక్సెస్ 125తో పోటీపడనుంది.